Surpriză în timpul unei razii: Un polițist drogat, cu mașină neîmatriculată, a fost oprit în trafic, la Cluj
Surpriză pentru polițiștii din Cluj, în timpul unei razii în trafic. Au oprit un șofer care conducea o mașină fără numere de înmatriculare și au descoperit că la volan era chiar unul dintre colegii lor. Ba mai mult, când a fost testat antidrog, a ieșit pozitiv. În plus, agentul nu este la prima abatere. A mai fost acuzat de viol, în urmă cu doi ani. Acum, șefii lui au cerut o anchetă internă.